ΓΡΑΠΤΗ ΕΡΩΤΗΣΗ E-1946/02

υποβολή: Mihail Papayannakis (GUE/NGL) προς την Επιτροπή

(3 Ιουλίου 2002)

Θέμα: Διαχείριση επικίνδυνων βιομηχανικών αποβλήτων

Στη Δημοτική επιχείρηση Άνω Λιοσίων έχει εγκριθεί ένα πρόγραμμα Life με κωδικό Life 99 ENV/GR/000550 για τη διαχείριση επικίνδυνων βιομηχανικών αποβλήτων στο Χ.Υ.ΤΑ. του Ε.Σ.Δ.Κ.Ν.Α.

Δεδομένου ότι ο Χ.Υ.ΤΑ του Ε.Σ.Δ.Κ.Ν.Α. με τον Ν.2742/99 έχει χαρακτηριστεί μόνο για να δέχεται αστικά απορρίμματα και όχι βιομηχανικά απόβλητα, θα μπορούσε η Επιτροπή να με ενημερώσει κατά πόσο η εγκατάσταση (χρηματοδοτούμενη από το πρόγραμμα Life) συνάδει με το περιεχόμενο των κάτωθι Οδηγιών:

1. Οδηγία 91/689/ΕΟΚ(1) για τα επικίνδυνα απόβλητα·

2. Οδηγία 78/319/ΕΟΚ(2) περί των τοξικών και επικινδύνων αποβλήτων·

3. Οδηγία 75/442/ΕΟΚ(3) περί των στερεών αποβλήτων·

4. Οδηγία 94/67/ΕΚ(4) για την αποτέφρωση των επικίνδυνων αποβλήτων·

(1) ΕΕ L 377 της 31.12.1991, σελ. 20.

(2) ΕΕ L 84 της 31.3.1978, σελ. 43.

(3) ΕΕ L 194 της 25.7.1975, σελ. 39.

(4) ΕΕ L 365 της 31.12.1994, σελ. 34.

Απάντηση της κας Wallstrm εξ ονόματος της Επιτροπής

(5 Αυγούστου 2002)

Η Επιτροπή όντως ενέκρινε σχέδιο, στο πλαίσιο του προγράμματος LIFE, για βελτιωμένη διαχείριση βιομηχανικών αποβλήτων στον Χ.Υ.Τ.Α. των Άνω Λιοσίων στην Αθήνα (99 ENV/GR/000550). Στόχος του σχεδίου είναι να σταματήσει η απόρριψη επικίνδυνων αποβλήτων στον Χ.Υ.Τ.Α. των Άνω Λιοσίων, όπως χρησιμοποιούμενα έλαια και ελαιώδεις λάσπες. Για να επιτευχθεί αυτό, οι εν λόγω μορφές αποβλήτωνπόκεινται σε προκατεργασία, που περιλαμβάνει το διαχωρισμό των αποβλήτων εδάφους και ελαίων, καθώς και την απομάκρυνση του νερού από τις ελαιώδεις λάσπες. Το σχέδιο δεν εστιάζεται στην εν συνεχεία διάθεση ή ανάκτηση των διαχωρισμένων και κατεργασμένων κλασμάτων αποβλήτων, καίτοι αναφέρεται ότι χρησιμοποιούμενα έλαια θα μπορούσαν να αποσταλούν για ανάκτηση ως καύσιμα και τα άλλα κλάσματα αποβλήτων θα μπορούσαν ναποστούν περαιτέρω κατεργασία. Έτσι, ο στόχος του σχεδίου, όπωςποβλήθηκε στην Επιτροπή, ήταν, τελικά, να απορριφθούν τα επικίνδυνα απόβλητα σε Υ.Γ.Τ.Α. και ναποστούν τα εν λόγω απόβλητα κατεργασία, ώστε να διευκολυνθεί η περαιτέρω ανάκτηση ή ασφαλής διάθεση κάπου αλλού.

Με βάση τις πληροφορίες που έχουν παρασχεθεί από τονπεύθυνο του σχεδίου, η Επιτροπή έχει τη γνώμη ότι το σχέδιο αυτό δεν αντίκειται προς τις οδηγίες που αναφέρονται από το Αξιότιμο Μέλος του Κοινοβουλίου:

1. σχετικά με την οδηγία 91/689/ΕΟΚ του Συμβουλίου της 12ης Δεκεμβρίου 1991 για τα επικίνδυνα απόβλητα, δεν τεκμηριώνεται παράβαση των άρθρων της οδηγίας αυτής, δεδομένου ότι η προκατεργασία των επικίνδυνων αποβλήτων, ώστε να διευκολυνθεί η ανάκτηση και η ασφαλής διάθεσή τους, ευθυγραμμίζεται πλήρως προς τις διατάξεις που εμπεριέχονται σταπόψη άρθρα·

2. η οδηγία 78/319/ΕΟΚ της 20ής Μαρτίου 1978 περί των τοξικών και επικίνδυνων αποβλήτων, έχει καταργηθεί με την οδηγία 91/689/ΕΟΚ·

3. η οδηγία 75/442/ΕΟΚ του Συμβουλίου της 15ης Ιουνίου 1975 περί των στερεών αποβλήτων, όπως τροποποιήθηκε την τελευταία φορά από την οδηγία 91/156/ΕΟΚ της 18ης Μαρτίου 1991(1), και ιδίως το άρθρο 4 καθορίζει τις βασικές απαιτήσεις που αποσκοπούν στο να διασφαλίσουν ότι η ανάκτηση και η διάθεση των αποβλήτων πραγματοποιούνται χωρίς πρόσκληση βλάβης για το περιβάλλον. Καθορίζει, επίσης, και άλλεςποχρεώσεις, όπως μεταξύ άλλων, τηνποχρέωση τήρησης μητρώου καταχωρήσεων, απαιτήσεις άδεις, κλπ. Η Επιτροπή δεν έχει κανένα στοιχείο βάσει του οποίου να τεκμαίρεται ότι η προκατεργασία αυτών των επικίνδυνων αποβλήτων γίνεται με τρόπο που να παραβιάζει τις απαιτήσεις της οδηγίας-πλαίσιο 75/442/ΕΟΚ·

4. η οδηγία 94/67/ΕΚ του Συμβουλίου της 16ης Δεκεμβρίου 1993, σχετίζεται με την αποτέφρωση των επικίνδυνων αποβλήτων και δεν φαίνεται ότι θα ίσχυσε για το εν λόγω σχέδιο, εφόσον σύμφωνα με την περιγραφή που έχειποβληθεί στην Επιτροπή, δεν προβλέπεται αποτέφρωση.

(1) ΕΕ L 78 της 26.3.1991.